stanford-oval/wikipedia huggingface dataset:
พระเจ้าสุปปพุทธะ
พระเจ้าสุปปพุทธะถูกธรณีสูบ

เมื่อพระเจ้าสุปปพุทธะทราบว่าพระเทวทัตถูกธรณีสูบลงมหาอเวจีนรก ก็มิสำนึกในบาปบุญคุณโทษ กลับมีจิตอาฆาตพยาบาทพระพุทธองค์ เพราะนอกจากจะทำให้พระเทวทัตต้องธรณีสูบ พระพุทธองค์ยังทำให้เจ้าหญิงยโสธราธิดาของพระเจ้าสุปปพุทธะเป็นหม้าย จึงกลั่นแกล้งพระพุทธองค์ด้วยการเกณฑ์อำมาตย์ข้าราชบริพารไปนั่งเสพเมรัยขวางทางที่พระพุทธองค์จะออกบิณฑบาตโปรดเวไนยสัตว์ ซึ่งทางนั้นมีเพียงทางเดียวเท่านั้นที่พระพุทธองค์จะเสด็จดำเนินไปได้ เมื่อเสด็จดำเนินผ่านไม่ได้เพราะพระเจ้าสุปปพุทธะกับบริวารขวางอยู่วันนั้น พระพุทธองค์ทรงอดพระกระยาหาร 1 วัน พระอานนท์จึงทูลถามอยากจะทราบโทษของพระเจ้าสุปปพุทธะ พระพุทธองค์จึงทรงได้มีพุทธฎีกาตรัสว่า
ดูก่อนอานนท์ หลังจากนี้ไปนับได้ 7 วัน พระเจ้าสุปปพุทธะจะลงอเวจีตามพระเทวทัตไป
เมื่อบริวารของพระเจ้าสุปปพุทธะกลับไปถวายรายงาน พระเจ้าสุปปพุทธะก็มีจิตต้องการให้พุทธฎีกาของพระพุทธองค์มิเป็นความจริง จึงขึ้นประทับ ณ ปราสาท 7 ชั้น แต่ละชั้นมีนายทวารป้องกันแข็งขัน ตรัสกับนายทวารที่มีร่างกายกำยำนั้นว่า
ถ้าเราเผลอลงไปข้างล่าง พวกเจ้าต้องห้ามเรา
โดยประกาศต่ออมาตย์ ข้าราชบริพาร และพระบรมวงศานุวงศ์ไว้ดังนั้น เพื่อมิให้นายทวารทั้งหลายต้องโทษ จนกระทั่งถึงวันที่ 7 วันนั้นปรากฏว่า ม้าแก้ว ซึ่งเป็นม้าทรงศึกที่พระเจ้าสุปปพุทธะโปรดปราน อาละวาดกระทืบโรง ร้องเสียงดังมาก พระเจ้าสุปปพุทธะเกิดเป็นห่วงม้า ด้วยอาการขาดสติจึงทรงลงจากปราสาทชั้น 7 แต่ปรากฏว่านายทวารมิได้ขัดขวาง ด้วยคิดว่าเลยครบกำหนด 7 วันแล้ว พอพระเจ้าสุปปพุทธะย่างพระบาทเหยียบแผ่นดิน ก็ถูกพระธรณีสูบหายไปสู่มหานรกอเวจี ตรงตามพุทธฎีกาที่ตรัสไว้แก่พระอานนท์ พระอานนท์ทราบข่าว จึงไปเฝ้าพระพุทธเจ้า
พระราชโอรส และพระราชธิดา

พระเจ้าสุปปพุทธะ มีพระราชโอรส และพระราชธิดา รวม 2 พระองค์ คือ
พระเทวทัต
พระนางยโสธรา
ราชวงศ์โมริยะ
ลำดับกษัตริย์

พระเจ้าจันทรคุปตเมารยะ, พ.ศ. 222–246 (322–298 ก่อน ค.ศ.)
พระเจ้าพินทุสาร, พ.ศ. 246–272 (298–272 ก่อน ค.ศ.)
พระเจ้าอโศกมหาราช, พ.ศ. 276–312 (268–232 ก่อน ค.ศ.)
พระเจ้าทศรถ, พ.ศ. 312–320 (232–224 ก่อน ค.ศ.)
พระเจ้าสัมประติ, พ.ศ. 320–329 (224–215 ก่อน ค.ศ.)
พระเจ้าศาลิศุกะ, พ.ศ. 329–342 (215–202 ก่อน ค.ศ.)
พระเจ้าเทววรมัน, พ.ศ. 342–349 (202–195 ก่อน ค.ศ.)
พระเจ้าศตธันวัน, พ.ศ. 349–357 (195–187 ก่อน ค.ศ.)
พระเจ้าพฤหทรถะเมารยะ, พ.ศ. 357–360 (187–184 ก่อน ค.ศ.)
Big Heads Thailand หัวโตสนั่นเมือง

| Big Heads Thailand หัวโตสนั่นเมือง |
| --- | --- |
ประเภท: เกมโชว์
พัฒนาโดย: เดอะ วัน เอ็นเตอร์ไพรส์ ทีวี ธันเดอร์
พิธีกร: ศิวัฒน์ โชติชัยชรินทร์
แสดงนำ: พงศธร จงวิลาส ชวลิต ศรีมั่นคงธรรม ณปภา ตันตระกูล ณัฐพล ดิลกนวฤทธิ์
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 1
จำนวนตอน: 12
การผลิต
ผู้อำนวยการผลิต: ถกลเกียรติ วีรวรรณ
สถานที่ถ่ายทำ: ทีวีที กรีนพาร์ค สตูดิโอ
กล้อง: หลายกล้อง
ความยาวตอน: 60 นาที
บริษัทผู้ผลิต: ทีวี ธันเดอร์
ออกอากาศ
เครือข่าย: ช่องวัน 31
ออกอากาศ: 3 มิถุนายน พ.ศ. 2561 – 26 สิงหาคม พ.ศ. 2561
Big Heads Thailand หัวโตสนั่นเมือง เป็นรายการเกมโชว์ลิขสิทธิ์จาก โซนี่ พิคเจอร์ เทเลวิชัน โดย เดอะ วัน เอ็นเตอร์ไพรส์ ร่วมกับ ทีวี ธันเดอร์ ได้ซื้อลิขสิทธิ์รายการ บิ๊กเฮด จากประเทศสหราชอาณาจักรเข้ามาจัดทำเป็นเวอร์ชันภาษาไทย โดยมี ซี - ศิวัฒน์ โชติชัยชรินทร์ เป็นพิธีกรประจำรายการ ออกอากาศทุกวันอาทิตย์เวลา 17.00 น. - 18.00 น. ทาง ช่องวัน 31 ตั้งแต่วันที่ 3 มิถุนายน พ.ศ. 2561 – 19 สิงหาคม พ.ศ. 2561
รูปแบบและกติการายการ

รูปแบบหลักของรายการจะเป็นเกมโชว์ที่ผู้เล่น (ทีมดารานักสืบจะไม่รู้ที่มาและภูมิหลังของคนเหล่านี้) จะได้สวมบทบาทเป็นดาราและเซเลบริตี้ชื่อดังด้วยเอกลักษณ์เด่นที่หัวขนาดยักษ์ที่ทำหน้าที่เป็นหน้ากากปกปิดตัวตน และแข่งขันกับเกมสุดมันส์จำนวนสามด่านเพื่อสะสมคะแนนประจำสัปดาห์เพื่อใช้แข่งขันในสัปดาห์ต่อไป และจะเปิดให้ผู้ชมในห้องส่งโหวตผู้เล่นที่ชื่นชอบ ผู้เล่นที่มีได้คะแนนโหวตสูงสุดจะได้รับสิทธิ์เล่นในรอบ "Celeb Party ปาร์ตี้นี้พี่ขอเปย์" เพื่อเก็บเงินรางวัลสะสมประจำสัปดาห์มูลค่าสูงสุด 150,000 บาท
ในสัปดาห์ที่สองจะเป็นการแข่งขันแบบ Knockout จำนวนสามเกม ผู้เล่นที่แพ้ในแต่ละรอบ จะถูกคัดออกจากการแข่งขัน ผู้เล่นที่เหลือเป็นคนสุดท้ายจากรอบ Award Ceremony รางวัลนี้พี่จอง จะได้สิทธิ์เข้าแข่งขันในรอบ Champ of the Champ
ผู้เล่นที่เหลือเป็นคนสุดท้ายในรายการ (ณ เทปออกอากาศวันที่ 26 สิงหาคม พ.ศ. 2561) จะได้รับตำแหน่งเป็นสุดยอด Big Heads ประจำฤดูกาล และจะได้รับรางวัลพิเศษจากทางรายการ
รูปแบบและกติการายการ > เกมการแข่งขัน > สัปดาห์ที่ 1

| ชื่อ | จำนวน Big Heads ที่แข่งขันในแต่ละรอบ | รายละเอียด |
| --- | --- | --- |
| The Red Carpet สมรภูมิพรมแดง | 3 | Big Heads จะต้องเดินผ่านไมค์ยักษ์ของนักข่าวและหมัดแดง แล้วพลิกประตูเข้ารอบไป ภายในพื้นที่ลื่น Big Heads 2 คนแรกที่ผ่านเข้าไปได้จะกลายเป็นผู้ชนะ |
| Fan Mail รับรักฉันด้วย | 6 | Big Heads จะต้องหยิบรูปตัวเองจากกอง Mail 3,000 ใบไปติดบนบอร์ดครั้งละ 1 ใบ Big Heads 3 คนแรกที่ติดได้ครบ 5 ใบก่อนจะเป็นผู้ชนะ |
| Hit Singer ไมค์ข้าใครอย่าแตะ | 6 | Big Heads จะต้องยืนอยู่บนแผ่นเสียงที่หมุนอยู่ตลอดเวลาแล้วคว้าไมค์ที่อยู่บนศีรษะ โดยมีเข็มอัดแผ่นเสียงคอยปัดเหล่า Big Heads ไม่ให้คว้าไมค์ได้ง่ายๆ Big Heads 3 คนแรกที่สามารถคว้าไมค์ไปวางในห้องบันทึกเสียงได้จะเป็นผู้ชนะ |
| Celeb Party ปาร์ตี้นี้พี่ขอเปย์ | 1 | Big Heads ที่ได้รับการโหวตมากที่สุดจะได้เล่นในเกมนี้ โดยจะต้องเลือก Celeb จาก VIP Box เพื่อมาแจกเงินให้ Big Heads ที่ถือกล่องอยู่ ใบสีแดงมีค่า 500 บาท ใบสีเทามีค่า 1,000 บาท โดยห้ามใช้มือ มูลค่าสูงสุดคือ 150,000 บาท |
รูปแบบและกติการายการ > เกมการแข่งขัน > สัปดาห์ที่ 2

| ชื่อ | จำนวน Big Heads ที่แข่งขันในแต่ละรอบ | รายละเอียด |
| --- | --- | --- |
| Paparazzi จะเอ๋เข้เห็นนะ | 2 | เมื่อเสียงนาฬิกาปลุกดังขึ้น Big Heads จะต้องออกมาจากที่นอนทางหน้าต่าง และเดินด้วยขาที่ผูกมัดไว้ด้วยเชือก เพื่อหนีจากจระเข้ที่วิ่งตามหลังอยู่ Big Heads ที่ถูกจระเข้กินจะเป็นผู้แพ้และตกรอบ |
| King of Smile ศึกกล้องหน้าท้าให้โพสต์ | 3 | Big Heads ที่ชนะจากเกมที่แล้ว จะต้องนั่งบนโซฟาแล้วถีบผนังให้ลูกศรที่ติดอยู่ไปอยู่ในกรอบโทรศัพท์ ลูกศรชื้ที่เลขใด ก็จะได้คะแนนตามนั้น เกมนี้จะเล่น 3 รอบแล้วนำคะแนนมารวมกัน Big Heads ที่ได้คะแนนน้อยที่สุดจะตกรอบ |
| Award Ceremony รางวัลนี้พี่จอง | 2 | Big Heads 2 คนสุดท้าย จะต้องเดินข้ามผ่านโต๊ะเพื่อนๆ Big Heads แล้วเดินบนบันไดที่ลื่น เพื่อไปคว้ารางวัล โดยห้ามจับที่ขอบราวบันได Big Heads ที่ชนะจะผ่านเข้าสู่รอบต่อไป |
แหล่งข้อมูลอื่น

Big Heads Thailand หัวโตสนั่นเมือง ที่เฟซบุ๊ก
อำนวย วีรวรรณ

| ศาสตราจารย์พิเศษอำนวย วีรวรรณม> ป.ช., ม.ว.ม., ป.ภ., ท.จ. |
| --- | --- |
อำนวย ในปี พ.ศ. 2536

รองนายกรัฐมนตรี
ดำรงตำแหน่ง 23 กันยายน พ.ศ. 2535 – 8 กรกฎาคม พ.ศ. 2537
นายกรัฐมนตรี: ชวน หลีกภัย
ดำรงตำแหน่ง 13 กรกฎาคม พ.ศ. 2538 – 24 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
ดำรงตำแหน่ง 25 พฤศจิกายน พ.ศ. 2539 – 21 มิถุนายน พ.ศ. 2540
นายกรัฐมนตรี: ชวลิต ยงใจยุทธ
รัฐมนตรีว่าการกระทรวงการคลัง
ดำรงตำแหน่ง 12 มีนาคม พ.ศ. 2523 – 11 มีนาคม พ.ศ. 2524
นายกรัฐมนตรี: เปรม ติณสูลานนท์
ก่อนหน้า: สมหมาย ฮุนตระกูล
ถัดไป: สมหมาย ฮุนตระกูล
ดำรงตำแหน่ง 29 พฤศจิกายน พ.ศ. 2539 – 21 มิถุนายน พ.ศ. 2540
นายกรัฐมนตรี: ชวลิต ยงใจยุทธ
ก่อนหน้า: ชัยวัฒน์ วิบูลย์สวัสดิ์ (รักษาการ)
ถัดไป: ทนง พิทยะ
รัฐมนตรีว่าการกระทรวงการต่างประเทศ
ดำรงตำแหน่ง 28 พฤษภาคม พ.ศ. 2539 – 14 สิงหาคม พ.ศ. 2539
นายกรัฐมนตรี: บรรหาร ศิลปอาชา
ก่อนหน้า: ม.ร.ว. เกษมสโมสร เกษมศรี
ถัดไป: ประจวบ ไชยสาส์น
 
ข้อมูลส่วนบุคคล
เกิด: 1 กรกฎาคม พ.ศ. 2475 จังหวัดพระนคร ประเทศสยาม
เสียชีวิต: 18 เมษายน พ.ศ. 2566 (90 ปี) โรงพยาบาลบำรุงราษฎร์ กรุงเทพมหานคร ประเทศไทย
ศาสนา: พุทธ
พรรคการเมือง: อิสระ
คู่สมรส: คุณหญิงสมรศรี วีรวรรณ
บุตร: อมรพิมล วีรวรรณ ถกลเกียรติ วีรวรรณ
ลายมือชื่อ: 

ศาสตราจารย์พิเศษ อำนวย วีรวรรณ (1 กรกฎาคม พ.ศ. 2475 – 18 เมษายน พ.ศ. 2566) เป็นนักการเมืองชาวไทย อดีตประธานกิตติมศักดิ์ บริษัท เอเซียเสริมกิจลีสซิ่ง จำกัด (มหาชน) อดีตหัวหน้าพรรคนำไทย และพรรคมวลชน อดีตรองหัวหน้าพรรคความหวังใหม่ อดีตรองนายกรัฐมนตรี และรัฐมนตรีว่าการกระทรวงการคลัง เป็นบิดาของถกลเกียรติ วีรวรรณ ประธานเจ้าหน้าที่บริหารกลุ่มของ เดอะ วัน เอ็นเตอร์ไพรส์ บริษัทประกอบธุรกิจโทรทัศน์ชื่อดัง
ประวัติ

อำนวย วีรวรรณ เกิดเมื่อวันที่ 1 กรกฎาคม พ.ศ. 2475 ที่จังหวัดพระนคร สำเร็จการศึกษาระดับมัธยมศึกษาจากโรงเรียนอัสสัมชัญ (อสช 12677), ปริญญาตรี พาณิชยศาสตรบัณฑิต จากจุฬาลงกรณ์มหาวิทยาลัย, ปริญญาโทบริหารธุรกิจมหาบัณฑิต เศรษฐศาสตรมหาบัณฑิต และปริญญาเอก ด้านการบริหารธุรกิจ ทั้ง 3 ปริญญาจากมหาวิทยาลัยมิชิแกน สหรัฐ
ด้านชีวิตครอบครัว อำนวยสมรสกับคุณหญิงสมรศรี วีรวรรณ มีบุตร 2 คน เป็นบุตรสาว 1 คน คือ อมรพิมล วีรวรรณ และบุตรชายอีก 1 คน ซึ่งเป็นบุคคลที่มีชื่อเสียง คือ บอย - ถกลเกียรติ วีรวรรณ ประธานเจ้าหน้าที่บริหารกลุ่มของบริษัท เดอะ วัน เอ็นเตอร์ไพรส์ จำกัด (มหาชน) บริษัทประกอบธุรกิจโทรทัศน์ชื่อดัง
การรับราชการ

ศาสตราจารย์พิเศษ อำนวย วีรวรรณ หรือ ศ.ดร.อำนวย วีรวรรณ เข้ารับราชการในกระทรวงการคลัง เคยได้รับการแต่งตั้งให้ดำรงตำแหน่งสำคัญ อาทิ เลขาธิการคณะกรรมการส่งเสริมการลงทุน (BOI) อธิบดีกรมศุลกากร และเป็นปลัดกระทรวงการคลังคนแรกที่สำเร็จการศึกษาปริญญาเอก ในปี พ.ศ. 2518 ด้วยอายุเพียง 43 ปี
อำนวย วีรวรรณ ได้รับพระบรมราชโองการโปรดเกล้าฯ แต่งตั้งเป็น ศาสตราจารย์พิเศษ สาขาวิชาบริหารธุรกิจ คณะวิทยาการจัดการ มหาวิทยาลัยขอนแก่น ตั้งแต่วันที่ 16 ธันวาคม พ.ศ. 2537
งานการเมือง

อำนวย วีรวรรณ เริ่มทำงานการเมืองโดยการได้รับแต่งตั้งเป็นที่ปรึกษานายกรัฐมนตรี (จอมพลถนอม กิตติขจร) ในปี พ.ศ. 2506 ต่อมาเป็นสมาชิกสภานิติบัญญัติแห่งชาติ ในปี พ.ศ. 2516 และเป็นสมาชิกสภานิติบัญญัติแห่งชาติ ในปี พ.ศ. 2523 และดำรงตำแหน่งรัฐมนตรีว่าการกระทรวงการคลังในปีเดียวกัน และได้รับตำแหน่ง รองนายกรัฐมนตรี ในปี พ.ศ. 2535 ในสังกัดพรรคความหวังใหม่ จากนั้นจึงลงสมัครรับเลือกตั้งสมาชิกสภาผู้แทนราษฎร ในปี พ.ศ. 2538 สังกัดพรรคนำไทยและได้รับตำแหน่งรองนายกรัฐมนตรี และรัฐมนตรีว่าการกระทรวงการคลัง ในปี พ.ศ. 2539 ต่อมาจึงได้ลาออกจากตำแหน่งเนื่องจากไม่สามารถแก้ไขปัญหาวิกฤตการณ์การเงิน ในปี พ.ศ. 2540 ได้ ซึ่งต่อมาได้มีการแต่งตั้งนายทนง พิทยะ เข้ามารับหน้าที่แทน และได้มีการลดค่าเงินบาทในเดือนกรกฎาคม
อำนวย วีรวรรณ เคยก่อตั้งพรรคการเมืองขึ้นเมื่อปี พ.ศ. 2537 โดยใช้ชื่อว่า "พรรคนำไทย" และได้ยุติการดำเนินงานในปี พ.ศ. 2541
อำนวย วีรวรรณ เป็นพยานในคดีผู้บริหารธนาคารกรุงไทยปล่อยกู้เครือบริษัทกฤษดามหานคร
บั้นปลายชีวิต

บั้นปลายชีวิต อำนวยเป็นบุคคลไร้ความสามารถ เนื่องจากประสบอุบัติเหตุหกล้มที่ประเทศเนเธอร์แลนด์ ก่อนจะถึงแก่อนิจกรรมลงด้วยโรคปอดบวม ที่โรงพยาบาลบำรุงราษฎร์ เมื่อวันที่ 18 เมษายน พ.ศ. 2566 สิริอายุได้ 90 ปี
เครื่องราชอิสริยาภรณ์

พ.ศ. 2523 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2529 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สหราชอาณาจักร :
พ.ศ. 2539 -  เครื่องราชอิสริยาภรณ์รอยัลวิกตอเรียน ชั้นที่ 2 (KCVO)
สุชาติ ธาดาธำรงเวช

| ศาสตราจารย์สุชาติ ธาดาธำรงเวชม> ป.ช., ม.ว.ม., ร.จ.พ. |
| --- | --- |


รัฐมนตรีว่าการกระทรวงการศึกษาธิการ
ดำรงตำแหน่ง 18 มกราคม – 28 ตุลาคม พ.ศ. 2555
นายกรัฐมนตรี: ยิ่งลักษณ์ ชินวัตร
ก่อนหน้า: วรวัจน์ เอื้ออภิญญกุล
ถัดไป: พงศ์เทพ เทพกาญจนา
รัฐมนตรีว่าการกระทรวงการคลัง
ดำรงตำแหน่ง 24 กันยายน – 2 ธันวาคม พ.ศ. 2551
นายกรัฐมนตรี: สมชาย วงศ์สวัสดิ์
ก่อนหน้า: สุรพงษ์ สืบวงศ์ลี
ถัดไป: กรณ์ จาติกวณิช
รัฐมนตรีช่วยว่าการกระทรวงการคลัง
ดำรงตำแหน่ง 2 สิงหาคม – 9 กันยายน พ.ศ. 2551
นายกรัฐมนตรี: สมัคร สุนทรเวช
ก่อนหน้า: สมหมาย ภาษี
ถัดไป: ประดิษฐ์ ภัทรประสิทธิ์ ร้อยตรีหญิง ระนองรักษ์ สุวรรณฉวี
หัวหน้าพรรคเพื่อไทย
ดำรงตำแหน่ง 21 กันยายน – 19 พฤศจิกายน พ.ศ. 2551
ก่อนหน้า: บัณจงศักดิ์ วงศ์รัตนวรรณ
ถัดไป: ยงยุทธ วิชัยดิษฐ
 
ข้อมูลส่วนบุคคล
เกิด: 8 สิงหาคม พ.ศ. 2495 (72 ปี) จังหวัดพระนคร ประเทศไทย
ศาสนา: พุทธ
พรรคการเมือง: ประชาธิปัตย์ (2538–2544) ชาติไทย (2544–2546) ไทยรักไทย (2546–2550) พลังประชาชน (2550–2551) เพื่อไทย (2551–2561,2562–ปัจจุบัน)​ ไทยรักษาชาติ (2561–2562)
คู่สมรส: วัชรี ธาดาธำรงเวช
ลายมือชื่อ: 

ศาสตราจารย์ สุชาติ ธาดาธำรงเวช (เกิด 8 สิงหาคม พ.ศ. 2495) เป็นนักการเมืองชาวไทย เคยดำรงตำแหน่งรัฐมนตรีว่าการกระทรวงศึกษาธิการ สมาชิกสภาผู้แทนราษฎร แบบบัญชีรายชื่อ หัวหน้าพรรคเพื่อไทย รัฐมนตรีว่าการกระทรวงการคลัง รัฐมนตรีช่วยว่าการกระทรวงการคลัง รัฐมนตรีว่าการกระทรวงการศึกษาธิการ และอาจารย์คณะเศรษฐศาสตร์ มหาวิทยาลัยรามคำแหง
ประวัติ

สุชาติ ธาดาธำรงเวช เกิดวันที่ 8 สิงหาคม พ.ศ. 2495 ที่จังหวัดพระนคร จบการศึกษาระดับมัธยมศึกษาที่ โรงเรียนวัดนวลนรดิศ รุ่นที่ 77 เลขประจำตัว 8293 จบการศึกษาเศรษฐศาสตรบัณฑิต (เกียรตินิยมดี) มหาวิทยาลัยธรรมศาสตร์ ปริญญาโทเศรษฐศาสตร์ The London School of Economics and Political Science สหราชอาณาจักร ปริญญาเอกเศรษฐศาสตร์ มหาวิทยาลัยแมคมาสเตอร์ ประเทศแคนาดา ประกาศนียบัตรเศรษฐศาสตร์ มหาวิทยาลัยอีสต์แองเกลีย(University of East Anglia) สหราชอาณาจักร ปริญญาบัตรหลักสูตรวิทยาลัยป้องกันราชอาณาจักร ภาครัฐร่วมเอกชนรุ่นที่ 1 วิทยาลัยป้องกันราชอาณาจักร
สุชาติสมรสกับวัชรี ธาดาธำรงเวช (สกุลเดิม พิพัฒน์ประทานพร) นักวิชาการพาณิชย์เชี่ยวชาญ กรมเจรจาการค้าระหว่างประเทศ มีบุตร 2 คน คือ กรกฎ จัสติน ธาดาธำรงเวช และอรณิชา ธาดาธำรงเวช
ประวัติการทำงาน

สุชาติรับราชการเป็นอาจารย์ประจำมหาวิทยาลัยรามคำแหง และได้รับตำแหน่งรองอธิการบดีฝ่ายวิเทศสัมพันธ์และวิจัย มหาวิทยาลัยรามคำแหง ในปี พ.ศ. 2534 นอกจากนั้นยังได้รับการแต่งตั้งเป็นกรรมการของรัฐวิสาหกิจ และหน่วยงานอื่น ๆ อีกหลายหน่วยงาน ได้แก่ การประปาส่วนภูมิภาค กรรมการและกรรมการตรวจสอบ ธนาคารศรีนคร จำกัด (มหาชน) กรรมการธนาคารเพื่อการเกษตรและสหกรณ์การเกษตร กรรมการการประปานครหลวง
สุชาติได้รับตำแหน่งทางวิชาการ เป็นศาสตราจารย์ประจำคณะเศรษฐศาสตร์ มหาวิทยาลัยรามคำแหง และได้รับรางวัลศิษย์เก่าดีเด่นคณะเศรษฐศาสตร์มหาวิทยาลัยธรรมศาสตร์ ในปี พ.ศ. 2555
งานการเมือง

สุชาติเข้าสู่งานการเมืองโดยการลงสมัครรับเลือกตั้งเป็นส.ส.กรุงเทพมหานคร เขต 10 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคประชาธิปัตย์ แต่ได้คะแนนลำดับที่ 7  ต่อมาเป็นที่ปรึกษารัฐมนตรี ในปี พ.ศ. 2546 และได้รับตำแหน่งรัฐมนตรีช่วยว่าการกระทรวงการคลัง ในรัฐบาลของนายสมัคร สุนทรเวช ตั้งแต่เดือนสิงหาคม พ.ศ. 2551 ต่อมาสุชาติได้เข้ารับตำแหน่งหัวหน้าพรรคเพื่อไทย ซึ่งขณะนั้นยังไม่มีการยุบพรรคพลังประชาชนดังเช่นปัจจุบัน
ในเดือนกันยายน พ.ศ. 2551 สมัคร สุนทรเวช ต้องพ้นจากตำแหน่งนายกรัฐมนตรี เนื่องจากกระทำผิดรัฐธรรมนูญ และได้มีการลงมติเลือกนายกรัฐมนตรีคนใหม่ ซึ่งสมชาย วงศ์สวัสดิ์ ได้รับเลือก และในรัฐบาลนี้สุชาติได้รับตำแหน่งรัฐมนตรีว่าการกระทรวงการคลังด้วยเช่นกัน
ต่อมาเมื่อมีการยุบพรรคพลังประชาชนในเดือนธันวาคม พ.ศ. 2551 สมาชิกพรรคพลังประชาชนส่วนหนึ่งจึงได้ย้ายเข้ามาสังกัดพรรคเพื่อไทยซึ่งมีสุชาติเป็นหัวหน้าพรรค
สุชาติเป็นประธานในการเปิด “หมู่บ้านเสื้อแดง เพื่อประชาธิปไตย” ที่บ้านนามั่ง ตำบลบ้านยวด อำเภอสร้างคอม จังหวัดอุดรธานี และเข้าร่วมชุมนุมที่สะพานผ่านฟ้าลีลาศ เมื่อปี พ.ศ. 2553 พร้อมกล่าวโจมตีรัฐบาลในขณะนั้น
สุชาติได้รับแต่งตั้งเป็นรัฐมนตรีว่าการกระทรวงศึกษาธิการ ในรัฐบาลของยิ่งลักษณ์ ชินวัตร (2) เมื่อวันที่ 18 มกราคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 112
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 19 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เหรียญจักรพรรดิมาลา (ร.จ.พ.)
เฮคเลอร์แอนด์คอช จี 36

|  G36  |
| --- | --- |
ปืน G36.
ชนิด: ปืนเล็กยาวจู่โจม (Assault Rifle)
แหล่งกำเนิด:  เยอรมนี
บทบาท
ประจำการ: 1997–present
ผู้ใช้งาน: See Users
สงคราม: สงครามคอซอวอ, สงครามอัฟกานิสถาน , สงครามอิรัก
ประวัติการผลิต
ช่วงการออกแบบ: พ.ศ. 2533 - 2538
บริษัทผู้ผลิต: Heckler & Koch
ช่วงการผลิต: พ.ศ. 2539 – ปัจจุบัน
แบบอื่น: See ประเทศผู้ใช้งาน
ข้อมูลจำเพาะ
มวล: G36: 3.63 kg (8 lb)  G36V: 3.33 kg (7.3 lb)  G36K: 3.30 kg (7.3 lb)  G36KV: 3.0 kg (6.6 lb)  G36C: 2.82 kg (6.2 lb)  MG36: 3.83 kg (8.4 lb)  MG36E: 3.50 kg (7.7 lb)
ความยาว: G36, G36V, MG36, MG36E: 999 mm (39.3 in) stock extracted / 758 mm (29.8 in) stock folded  G36K, G36KV: 860 mm (33.9 in) stock extended / 615 mm (24.2 in) stock folded  G36C: 720 mm (28.3 in) stock extended / 500 mm (19.7 in) stock folded
ความยาวลำกล้อง: G36, G36V, MG36, MG36E: 480 mm (18.9 in)  G36K, G36KV: 318 mm (12.5 in)  G36C: 228 mm (9.0 in)
ความกว้าง: 64 mm (2.5 in)
ความสูง: G36, G36K, MG36: 320 mm (12.6 in)  G36V, G36KV, MG36E: 285 mm (11.2 in)  G36C: 278 mm (10.9 in)

กระสุน: 5.56x45mm NATO
การทำงาน: Gas-operated, rotating bolt
อัตราการยิง: 750 rounds/min cyclic
ความเร็วปากกระบอก: G36, G36V, MG36, MG36E: 920 m/s (3,018 ft/s)*  G36K, G36KV: 850 m/s (2,788.7 ft/s)
ระยะหวังผล: 200–600 m sight adjustment
ระบบป้อนกระสุน: 30-round detachable box magazine or 100-round C-Mag drum magazine
ศูนย์เล็ง: Reflex sight with 1x magnification, telescopic sight with 3x magnification (export version has a 1.5x magnified sight) and back-up fixed notch sight
เฮคเลอร์แอนด์คอช จี 36 เป็นปืนจู่โจม ขนาดกระสุน 5.56 × 45 มม. ออกแบบตั้งแต่ปี พ.ศ. 2533 ผลิตโดยบริษัทเฮคเลอร์แอนด์คอช ประเทศเยอรมนี เพื่อทดแทนปืน จี 3 7.62 มม. ที่มีสภาพเก่า และล้าสมัยไปแล้ว โดยปืน ออกแบบโดยใช้รูปทรง modula เพื่อความกระทัดรัด และคล่องตัว
ด้วยวัสดุที่ใช้ตัวปืนทำมาจาก เส้นใยไฟเบอร์กราส Fiberglass ผสม พอลิเมอร์ ทำให้ปืนมีน้ำหนักเบา แต่มีความคงทนแข็งแรง ระบบการทำงานของ G36 ใช้ระบบการทำงานด้วยแรงดันก๊าซ Gas-operation ในสภาวะลูกเลื่อนปิด ขัดกลอนด้วยลูกเลื่อนหมุนตัว Rotating bolt ปลดกลอนด้วยการใช้แรงดันก๊าซทางเดินสั้น ผลักดันก้านสูบ Short-stroke piston ระบายความร้อนด้วยอากาศ ลำกล้องขนาด 5.56 x 45 มม. ลำกล้องมี 6 ร่องเกลียวเวียนขวา ซองกระสุน สแตนดาดขนาด 30 นัด และ ซี-แมกกาซีน 100 นัด C-Mag เข้าประจำการใน บุนเดซเวร์(กองทัพเยอรมนี)และทะยอยปลดประจำการ ปืน จี 3 ในปี 2540
ประวัติ > การพัฒนา

สืบเนื่องมาจาก กองทัพเยอรมนีใช้ปืน จี 3 7.62 มม. NATO มาเป็นเวลานาน ตั้งแต่ปี 1970 จึงมีโครงการ วิจัย อาวุธประจำกายใหม่เพื่อทดแทน จี 3 จึงเกิดโครงการ G11 ขึ้นซึ่งได้พัฒนาขึ้นโดยกลุ่มของเฮคเลอร์แอนด์คอชเอง โดยใช้กระสุนขนาด 4.73 มม. ซึ่งออกแบบโดยบริษัท Dynamit Nobel company G11 ซึ่งจะเป็นปืนที่มาแทนที่ปืน จี 3 ที่ใช้กระสุนขนาด 7.62 มม. NATO ที่ล้าสมัยและเฮคเลอร์แอนด์คอชได้ทุ่มงบประมาณเป็นจำนวนมากสำหรับโครงการวิจัย G11 นี้ มันจึงเป็นความหวังอย่างมากว่าโครงการจะสำเร็จ จนปืน G11 เข้าสายการผลิดและประจำการในที่สุด แต่ประเทศใน NATO เริ่มให้ความสนใจ กับกระสุนชนิดใหม่ ซึ่งมีขนาด 5.56 x45 มม. ที่ประเทศ เบลเยียม ผลิต m855 จึงทำให้ เฮคเลอร์แอนด์คอชหันมาพัฒนาปืนที่ใช้กระสุนขนาด 5.56 x 45 มม. ตามแบบที่ประเทศในNATOให้ความสนใจกัน จึงเกิดโครงการใหม่ G41 ขึ้น  แต่โครงการG11ต้องถูกล้มโครงการเนื่องจาก กองทัพเยอรมนียกเลิกการสั่งซื้อเนื่องจากการตัดงบประมาณกองทัพของสหพันธรัฐเยอรมนี หลังการรวมตัวกันระหว่างเยอรมนีตะวันออก กับ เยอรมนีตะวันตก เป็นประเทศเยอรมนี และ เฮคเลอร์แอนด์คอช ได้ถูกซื้อกิจการโดยบริษัท British Aerospace's Royal Ordnance division ที่รู้จักกันในนาม BAE.
จากนั้น ได้มีความให้ความสนใจในกระสุนขนาด 5.56 มม. NATO มากขึ้น โครงการ G41 จึงถูกยกเลิกโครงการไป จากประสบการณ์ที่ผ่านมา ทำให้ เฮคเลอร์แอนด์คอช ออกแบบปืนชนิดใหม่ ที่มีความทันสมัยมากและใช้กระสุนขนาด 5.56 x 45 มม. NATO นั้นคือโครงการ 50 หรือ HK50 ซึ่งตัวต้นบบนี้ ยังถูกยกให้อยู่ในระดับที่เหนือกว่าปืน Steyr AUGจากประเทศออสเตรีย
การผลิต

ปืน HK50 ได้รับเลือก และมีการสั่งซื้อครั้งแรกกว่า 33,000 กระบอกจากกองทัพเยอรมนีโดยกำหนดให้เก็บรายละเอียดต่างๆของปืนให้ดีขึ้น พร้อมตั้งชื่อใหม่ว่าGewehr 36หรือ G36 ภายหลังการสั่งซื้อ ปืน g36 กว่า17,000 กระบอก ถูกส่งมอบให้กองทัพเยอรมนีเป็นประเทศแรกในนาโตภายในเวลาอันรวดเร็ว ซึ่งได้ส่งมอบไปในช่วงไตรมาสที่สามของปี 1997.
ในเดือนกรกฎาคมปี 1998 G36 ได้รับเลือกให้เป็นปืนไรเฟิลมาตรฐานในกองทัพสเปนเพื่อทดแทนปืน CETME การส่งมอบครั้งแรกที่เกิดขึ้นในช่วงปลายปี 1999. นอกจากนี้สเปนยังได้สิธิบัตรในการผลิตในสเปนภายใต้ใบอนุญาตในโรงงาน อามาส เดอลาโกรุญญา ในเมืองโครูนา, กาลิเซีย.
นอกจากนี้ G36 ยังได้รับอนุญาตให้ผลิตในอุตสาหกรรมทางทหารของประเทศซาอุดีอาระเบียด้วยการถ่ายทอดเทคโนโลยี ซึ่งได้รับการอนุญาตจากเยอรมนี เมื่อวันที่ 30 มิถุนายน 2006 ล็อตแรกของการผลิต G36 ในซาอุดีอาระเบียได้ผลิตที่โรงงาน MIC ในวันที่ 30 มิถุนายน 2009. แต่มี G36 บางส่วนจะยังผลิตโดยเฮคเลอร์แอนด์คออยู่.
ผู้ใช้งาน

| ประเทศ | ชื่อองค์การ | แบบ | จำนวน | วันที่ |
| --- | --- | --- | --- | --- |
|  ออสเตรเลีย | ตำรวจออสเตรเลีย (G36C) | G36C |  | _ |
|  เบลเยียม | ตำรวเมืองแอนต์เวิร์ป | _ | _ | _ |
|  บราซิล | ตำรวจสอบสวนกลางบราซิล | G36K, G36C | _ | _ |
|  โครเอเชีย | หน่วยปฏิบัติการพิเศษโครเอเชีย | _ | 100 | _ |
|  โครเอเชีย | กองทัพโครเอเชีย | _ | _ | _ |
|  ฟินแลนด์ | ตำรวจชายแดนของฟินแลนด์ | G36C | _ | _ |
|  ฟินแลนด์ | ตำรวจฟินแลนด์ | G36C | _ | _ |
|  เยอรมนี | ปืนหลักของกองทัพเยอรมัน | G36A1, G36A2, G36K, G36C | _ | _ |
|  เยอรมนี | ตำรวจสอบสวนกลางเยอรมัน | _ | _ | _ |
|  จอร์เจีย | กองทัพจอร์เจีย | _ | _ | _ |
|  อินโดนีเซีย | กองทัพเรืออินโดนีเซีย | G36C | _ | _ |
|  อินโดนีเซีย | หน่วยพิเศษของกองทัพอินโดนีเซีย | G36C | _ | _ |
|  จอร์แดน | หน่วยปฏิบัติพิเศษจอร์แดน | G36C | _ | _ |
|  คอซอวอ | หน่วยปฏิบัติพิเศษคอซอวอ | G36KV | 375+ | 2010 |
|  ลัตเวีย | กองทัพลัตเวีย | G36KV | _ | 2006 |
|  เลบานอน | กองทัพเลบานอน | G36C3 | 250 | 2008 |
|  ลิทัวเนีย | กองทัพลิทัวเนีย. | _ | _ | _ |
|  มาเลเซีย | กองทัพมาเลเซีย | G36C | _ | _ |
|  มาเลเซีย | ตำรวจมาเลเซีย | G36C | _ | _ |
|  มอนเตเนโกร | กองทัพมอนเตรเนโกร | _ | _ | _ |
|  นอร์เวย์ | กองทัพเรือนอร์เวย์ | _ | _ | _ |
|  ฟิลิปปินส์ | กองทัพฟิลิปปินส์ | _ | _ | _ |
|  โปแลนด์ | หน่วยปฏิบัติพิเศษโปแลนด์ | _ | _ | _ |
|  โปรตุเกส | นาวิกโยธินโปรตุเกส | _ | _ | _ |
|  โปรตุเกส | Grupo de Operações Especiais (GOE) | _ | _ | _ |
|  เซอร์เบีย | หน่วยปฏิบัติพิเศษของกองทัพเซอร์เบีย | G36C | _ | _ |
|  สเปน | กองทัพบกสเปน | _ | _ | _ |
|  สเปน | กองทัพเรือสเปน | _ | _ | _ |
|  สเปน | หน่วยปฏิบัติพิเศษสปน | _ | _ | _ |
|  สเปน | กองทัพอากาศสเปน | _ | _ | _ |
|  ไทย | หน่วยทำลายใต้น้ำจู่โจม (Seal) | G36KV | _ | _ |
|  ไทย | หน่วยบัญชาการนาวิกโยธิน (Recon) | G36C | _ | _ |
|  สหราชอาณาจักร | ตำรวจนครบาลอังกฤษ | G36C | _ | _ |
|  สหรัฐ | ตำรวจรัฐสภาสหรัฐ | _ | _ | _ |
|  สหรัฐ | กรมตำรวจบัลติมอร์ | _ | _ | _ |
ดูเพิ่ม

Armalite AR-18/Sterling SAR-87
SG 550
M4 carbine
Heckler & Koch HK416
Heckler & Koch SL8
Beretta ARX-160
FX-05 Xiuhcoatl
XM8 rifle
Heckler & Koch - official site เก็บถาวร 2011-11-28 ที่ เวย์แบ็กแมชชีน
Bundeswehr fact sheet (เยอรมัน)
Bundeswehr manual ZDv 3/12 regarding small arms usage (เยอรมัน)
2008 Heckler & Koch Military and LE brochure
G36 in parts
Modern Firearms เก็บถาวร 2010-09-02 ที่ เวย์แบ็กแมชชีน
REMTEK เก็บถาวร 2011-07-15 ที่ เวย์แบ็กแมชชีน
Official HK instruction video part 1
Official HK instruction video part 2
Official HK instruction video part 3
RUAG Ammotech factsheet on German Army DM11 5.56x45mm ammunition เก็บถาวร 2009-02-12 ที่ เวย์แบ็กแมชชีน
ทหารลัตเวียกับปืน G36V/AG36
ราชนาวีสเปนกับปืน G36E
หน่วยปฏิบัติการพิเศษสเปนกำลังฝึกกับปืน G36
สิทธิพันธ์ กลมเกลี้ยง

| สิทธิพันธ์ กลมเกลี้ยง |
| --- | --- |
เกิด: 16 พฤศจิกายน พ.ศ. 2526 (41 ปี)
อาชีพ: นักแสดง
ผลงานเด่น: ลิลลี่สีกุหลาบ (2554) นางแบบโคกกระโดน (2555)
สังกัด: กันตนา สถานีโทรทัศน์สีกองทัพบกช่อง 7 (2554 - ปัจจุบัน)
สิทธิพันธ์ กลมเกลี้ยง (เกิด 16 พฤศจิกายน พ.ศ. 2526  ชื่อเล่น เอ๋  นักแสดงสัญชาติไทยที่มีเชื้อสายไทย  สำเร็จการศึกษาระดับปริญญาตรี จากหลักสูตรนิเทศศาสตร์ มหาวิทยาลัยสวนดุสิต
ผลงาน > ผลงานละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2554 | ลิลลี่สีกุหลาบ | เก่ง |  |
| 2554 | นายตำรวจตรวจหัวใจ | โจ |  |
| 2555 | มาหยารัศมี | วีระ |  |
| 2555 | นางแบบโคกกระโดน | เจมส์ |  |
| 2555 | ไฟมาร | นพ |  |
| 2556 | รักร้อยล้าน | เศรษฐา |  |
| 2556 | ยมบาลเจ้าขา | ร.ต.อ.ป้อมปราบ |  |
| 2556 | บอดี้การ์ดสาว | ธำรง เดชโชดม |  |
| 2556 | คือหัตถาครองพิภพ | สุกิจ |  |
| 2557 | หัวใจเถื่อน | อนุ (รับเชิญ) |  |
| 2557 | แข่งรักนักซิ่ง | โจ้ |  |
| 2558 | คนละโลก | หนุ่ม |  |
| 2561 | ดอกหญ้าในพายุ | สอน |  |
| 2563 | เศรษฐีตีนเปล่า | หลวงพี่ |  |
| 2563 | จากศัตรูสู่หัวใจ | นิกร |  |
| 2565 | กรงน้ำผึ้ง | เอก |  |
| 2565 | เคหาสน์นางคอย | สารวัตรวีระ | รับเชิญ |

ละครโทรทัศน์ทั้งหมดด้านล่างนี้ออกอากาศทางช่อง 5
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2562 | ลูกผู้ชายหัวใจทองคำ | ยิ้ม |  |

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2559 | วิมานเมขลา | มิ่ง |  |
| 2561 | เงินปากผี | เซี๊ยะ (รับเชิญ) |  |
ผลงาน > ละครสั้น

2556 ฟ้ามีตา ตอน...เขารวย-เราจน รับบท เก่ง
2556 ฟ้ามีตา ตอน...คนที่ไม่คู่ควร รับบท พี่ป้อง
2563 ฟ้ามีตา ตอน หลังชนฝา...หมาจนตรอก รับบท เชิด
2564 ฟ้ามีตา ตอน สิ่งที่ยังไม่ได้ทำ รับบท เอ็กซ์
2566 ฟ้ามีตา ตอน แอบแช่บ รับบท ปรีชา
2566 ฟ้ามีตา ตอน ผีถึงป่าช้า รับบท ครรชิต
ผลงาน > มิวสิกวิดีโอ

เพลง คนที่เธอคิดถึง - เอิร์น เดอะสตาร์
เพลง อาจเป็นคำที่ฉันรอฟัง - เอิร์น เดอะสตาร์